Bot

En bot er en straffereaksjon der den siktede pålegges å betale et bestemt beløp til det offentlige.

Bøter er Norges mest brukte straffemetode, og kan pådømmes både av retten og ilegges av påtalemyndigheten (sistnevnte som et forelegg). Av  straffereaksjoner i Norge i 2009 utgjorde de forenklede foreleggene , foreleggene  og bøter ved dom . Til sammenligning var antallet reaksjoner i form av ubetinget fengsel .

De fleste småsaker i Norge blir avgjort uten rettergang og dom ved at den skyldige vedtar et forelegg. I et forelegg blir det også vedtatt en subsidiær fengselsstraff, som den bøtelagte må sone dersom hen ikke har mulighet til å betale boten. Hvis den siktede hevder seg uskyldig kan hen nekte å vedta forelegget, og saken må da inn for retten. Et vedtatt forelegg har samme virkning som en dom.

En bot må ikke forveksles med et gebyr, da sistnevnte formelt sett ikke regnes som straff. Gebyrer brukes i de minst alvorlige lovbruddene, som for eksempel feilparkering, overlasting av kjøretøy og enkelte andre mindre brudd på vegtrafikkloven.

I kongelig resolusjon av 10. juni 1910 og Stortingsbeslutning av 12. april 1918 ble byene og Aker kommune tilstått 20 % av bøtene de inndrev, som godtgjørelse for inndrivelsen. Fra 1. januar 1937 bortfalt denne inntekten.

Se også 
 Bøtetjeneste

Referanser 

Straffereaksjoner